Bertrand Renouvin

Bertrand Renouvin (født 15. juni 1943 i Paris) er en fransk journalist, politiker og politisk aktiv rojalist.


== Biografi ==
Han er sønn av Jacques Renouvin (1905-1944) og Mireille Tronchon, som begge var motstandsfolk under andre verdenskrig. De møttes under et oppdrag og giftet seg mens de lå i dekning. 29. januar 1943 ble de arrestert av Gestapo, Jacuques ble deportert og døde i konsentrasjonsleiren i Mauthausen, mens Mireille ble sendt til La Santé-fengselet, hvor hun fødte Bertrand. Bertrand hadde et nært forhold til sin onkel, den franske historikeren Pierre Renouvin som hadde stor innflytelse på hans politiske syn.I 1974 tok han doktorgrad i statsvitenskap ved Institut d'études politiques de Paris og i perioden 1981-1994 var han medlem av Conseil économique, social et environnemental (Det økonomiske, sosiale og miljømessige råd) i Frankrike.Han hadde fra midten av 1970-tallet et nært forhold til orléanistenes tronpretendent Henri d'Orléans (1908-1999), «greven av Paris», og har også nære bånd til Bulgarias tidligere tsar og statsminister Simeon av Sachsen-Coburg-Gotha.Renouvin har blitt karakterisert som: «Frankrikes mest fremtredende [...] og jordnære monarkist» og har blitt trukket inn av franske media for å kommentere hendelser og begrep knyttet til monarki og monarkisme flere ganger.


== Politisk engasjement ==
Renouvins politiske engasjement startet i ungdomstiden, og han var i 1971 med på å grunnlegge Nouvelle Action française (NAF), som i 1978 ble Nouvelle Action Royaliste (NAR). En rojalistisk (orléanistisk) bevegelse som blir beskrevet som «venstrerojalister» og «maorassienere» (av den kommunistiske Mao og den tradisjonelle rojalisten Maurras). Renouvin selv beskriver sin egen politikk som svært nær den opprinnelige gaullismen, karakterisert av en antifascisme med rot i motstandskampen og med en tydelig anti-neo-liberalistisk holdning.Som frontfiguren i Nouvelle Actione Royaliste og politisk redaktør for bevegelsens partiavis Royaliste skriver han regelmessige redaktører og kommentarer der og i andre tidsskrift og aviser.


=== Valg ===
Renouvin har stilt til valg for NAR en rekke ganger. Første gang i 1974, som kandidat til presidentvalget i Frankrike hvor han fikk 0,17 prosent av stemmene i den første valgomgangen. Det var en liten sensasjon ettersom han var den første rojalistiske presidentkandidaten.Videre  stilte Renouvin som rojalistenes kandidat til parlamentsvalget (for Nantes) i 1978 og i 1986 (for Angers) og til kommunevalget i Paris i 1977 og i 1983.
Han appellerte velgerne sine til å stemme François Mitterrand i presidentvalget i 1981 og var med på å lede valgkampanjen til Mitterrand i 1988.I det franske presidentvalget i 2002 valgte Renouvin å støtte Jean-Pierre Chevènement, som i Renouvins øyne var den eneste kandidaten i stand til å samle nok støtte fra både høyre- og venstresiden til å gjenvinne Frankrikes posisjon i verden. For å sette kraft bak ordene deltok Renouvin selv som NARs representant i Chevènements og hans Pôle républicains valgkampanje.Og i 2012, appellerte han til velgerne om å støtte Nicolas Dupont-Aignans kandidatur.


== Publikasjoner ==
Le Projet royaliste, Paris, Institut de politique nationale, Paris, 1973.
Le Désordre établi, Paris, Stock, 1974.
La République au Roi dormant, Paris, Hachette, 1985.
La Révolution tranquille, Paris, Éd. Royaliste, 1981.
Charles Maurras, L'Action française et la question sociale, Paris, Éditions Royaliste, "Collection Lys rouge, 1982 (texte remanié d'une thèse de 3eme cycle en droit).
L'Utilité économique et commerciale de la langue française, Séances des 29 et 30 mars 1989, rapport présenté au Conseil économique et social par M. Bertrand Renouvin, Paris, Direction des journaux officiels, "Journal officiel de la République française", 1989.
Les Enfants de Kropotkine, Paris, Ramsay/de Cortanze, 1990. ISBN 2-85956-822-0
Les Relations culturelles entre la France et l'Europe centrale et orientale, Séances des 8 et 9 décembre 1992 du Conseil économique et social, rapport présenté par M. Bertrand Renouvin, Paris, Direction des journaux officiels, "Journal officiel de la République française", 1992.
L'Amour discret de la patrie, essai, Paris, Ramsay/de Cortanze, 1992. ISBN 2-84041-000-1
Les Relations économiques entre la France et l'Europe centrale et orientale, Séances des 26 et 27 avril 1994, rapport présenté par M. Bertrand Renouvin, Paris, Direction des journaux officiels, "Journal officiel de la République française", 1994.
Derniers jours avant la révolution, Paris, J.-C. Lattès, "Convictions", 1994. ISBN 2-7096-1475-8
Le Royalisme : histoire et actualité, Paris, Economica, "Mieux connaître", 1997. ISBN 2-7178-3429-X
Une Tragédie bien française : le Front national contre la nation, Paris, Ramsay, 1997. ISBN 2-84114-341-4
Les Bourgeois du crépuscule, Paris, Arléa, 1998. ISBN 2-86959-420-8
en collaboration avec Sylvie Fernoy, Le Krach de l'euro, Monaco et Paris, Éditions du Rocher, 2001. ISBN 2-268-04111-5
La Nation et l’Universel. 40 ans de débats dans Royaliste, Paris, IFCCE, Col. Cité, 2015. ISBN 978-2-9554728-0-4
Vichy, Londres et la France, Paris, coll. Le Poing sur la table, éditions du Cerf, 2018. ISBN 978-2-204-12620-5


== Referanser ==


== Litteratur ==
Kaplan, S.L. (1995), Farewell, Revolution: Disputed Legacies : France, 1789/1989. New York: Cornell University Press.


== Eksterne lenker ==
(fr) Offisiell blogg 
(en) Bertrand Renouvin – kategori av bilder, video eller lyd på Commons 
Bertrand Renouvins biografi på bloggen hans
Hjemmesiden til Nouvelle Action royalist.
Renouvins tv-tale 3. mai 1974, før den første valgrunden.
Reportasje fra 14. februar 1986, hvor Renouvin presenterer sine tanker som kandidat i parlamentsvalget.